Deut oa ar seurezed "Augustines" deus Dieppe, e Bro Normandi, ha digoue'et oant 'ba Karaez e 1657. Galvet e oant bet d'ober war-dro an ospital. Un ospital a oa 'ba Karaez dijà, hini Santez-Anna, bet savet e 1478, met kazi KOUE'ET EN E BOULL e oa e 1657. Hirio an deiz ne chom deusoutañ nemet chapel Santez-Anna ('ba straed Brizeux), bet adsavet en 19vet kantved. Ar  seurezed ne oant ket chomet pell e ospital Santez-Anna. Lakaet 'noa sevel un' nevez e kreiz-kêr (nepell deus an ti-post bremañ) : ospital Itron Varia ar Grasoù (Notre-Dame de Grâce). Al labourioù 'noa padet betek 1698 ha 'paeet oa bet pep tra gant noblañs ar vro.